102. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ Αριθ. Δ/1265 της 7/10 Φεβρ. 1989 (ΦΕΚ Β΄ 96) Καθορισμός τρόπου απόδειξης της προϋπηρεσίας των εκπαιδευτικών σε σχολεία της ιδιωτικής εκπαίδευσης. Έχοντας υπόψη: 1.Τις διατάξεις της περίπτ. Ζ΄ της παρ. 2 του άρθρ. 6 του Νόμ. 1810/88. 2.Τις διατάξεις του άρθρ. 6 του Νόμ. 1824/88 3.Την Υπουργική απόφαση αριθ. Η/186/11.1.89 (ΦΕΚ 12/Β/11.1.89) περί αναθέσεως αρμοδιοτήτων στους Υφυπουργούς, αποφασίζουμε: Καθορίζουμε τον τρόπο απόδειξης της προϋπηρεσίας των εκπαιδευτικών σε σχολεία της ιδιωτικής εκπαίδευσης. Έννοια Άρθρ.1.-1.Σχολεία της ιδιωτικής εκπαίδευσης κατά την έννοια των διατάξεων των άρθρ. 6 των νόμ. 1810/88 και 1824/88 είναι τα αντίστοιχα με τα δημόσια σχολεία της Α/θμιας και Β/θμιας Εκπ/σης καθώς και της πρώην Γενικής Εκπαίδευσης (Δημοτικής και Μέσης) και της πρώην ΕπαγγελματικήςΤεχνικής Εκπ/σης (Κατώτερης ή Μέσης), τα οποία δεν ανήκουν στο κράτος αλλά η ίδρυση και η λειτουργία τους διέπονται από τις διατάξεις των νόμων περί ιδιωτικής εκπαίδευσης. Οι διατάξεις που αφορούν την πρόσληψη, απόλυση και υπηρεσιακή κατάσταση των εκπ/κων στην ιδιωτική εκπ/ση είναι: α)Για τη Γενική Εκπαίδευση, Α. Νόμ. 2545/40, Ν.Δ/μα 3855/58, Ν.Δ/μα 651/70, Νόμ. 682/77. β)Για την Τεχνική-Επαγγελματική Εκπ/ση Β.Δ/ μα 671/61, υπουργική απόφαση 33923/10.3.72 (ΦΕΚ 231/72 τ.Β΄) υπ. απόφαση 127359/23.7.72 (ΦΕΚ 917/72 τ,Β΄) Β.Δ/μα 685/72. 2.Προϋπηρεσίες εκπαιδευτικών της Πρωτοβάθμιας και Δευτεροβάθμιας Εκπαίδευσης σε παιδικούς σταθμούς ή σε άλλες υπηρεσίες δεν εμπίπτουν στις ρυθμίσεις της απόφασης αυτής, εκτός εάν η πρόσληψη τους έχει γίνει σύμφωνα με τις διατάξεις της προηγούμενης παραγράφου. Δικαιολογητικά Άρθρ.2.-1)Για την αναγνώριση της προϋπηρεσίας των εκπαιδευτικών σε σχολεία της ιδιωτικής εκπαίδευσης απαιτείται πιστοποιητικό προϋπηρεσίας του αρμόδιου για την πρόσληψή τους οργάνου (Επιθεωρητή ή Προϊσταμένου Εκπαίδευσης), στο οποίο θα αναγράφονται: α)το σχολείο ή τα σχολεία στα οποία εργάστηκε, β)οι σχετικές πράξεις πρόσληψης και αποχώρησης, γ)η διάρκεια της προϋπηρεσίας και δ)το εβδομαδιαίο ωράριο διδασκαλίας. Η πρόσληψη μπορεί να έχει γίνει χωρίς την έκδοση ξεχωριστής πράξης του αρμόδιου για την πρόσληψη οργάνου, αλλά με έγκριση αυτού πάνω στην πρόταση πρόσληψης του ιδιοκτήτη ή πάνω στον πίνακα με το προτεινόμενο για πρόσληψη προσωπικό που είχε υποβληθεί για έγκριση. Η διάρκεια της προϋπηρεσίας αποδεικνύεται από εις πράξεις πρόσληψης και αποχώρησης, καθώς και από τα λοιπά στοιχεία από τα οποία προκύπτει ότι ο εκπαιδευτικός πράγματι εργάστηκε στο ιδιωτικό σχολείο (έγγραφο ανάληψης υπηρεσίας, επίσημα βιβλία ή έγγραφα). 2)Σε περίπτωση που υπάρχει πράξη, πρόσληψης και δεν υπάρχει πράξη αποχώρησης ή το αντίθετο, μπορεί στο πιο πάνω πιστοποιητικό προϋπηρεσίας, το στοιχείο της πράξης πρόσληψης ή αποχώρησης να αντικατασταθεί από το βιβλιάριο ενσήμων του Ι.Κ.Α. ή φωτοαντίγραφο αυτού, ή την πράξη αναγνώρισης της προϋπηρεσίας αυτής ως συντάξιμης βάσει του Νόμ. 1405/83. Εάν ο εκπαιδευτικός δεν ήταν ασφαλισμένος στο ΙΚΑ μπορούν να ληφθούν υπόψη άλλα επίσημα στοιχεία της εκπαίδευσης από τα οποία θα αποδεικνύεται ότι εργάστηκε σε σχολεία της ιδιωτικής εκπαίδευσης π.χ. βιβλία, έγγραφα, καταστάσεις μισθοδοτικές και πληρωμής εισφορών Ι.Κ.Α. 3)Σε περίπτωση που έχει εκδοθεί πιστοποιητικό προϋπηρεσίας στο οποίο αναγράφεται η πράξη πρόσληψης ή αποχώρησης και βεβαιώνεται ότι δεν υπάρχει κανένα άλλο επίσημο στοιχείο και ο ενδιαφερόμενος προσκομίζει βιβλιάριο ενσήμων ΙΚΑ, η προϋπηρεσία αυτή μπορεί να αναγνωριστεί χωρίς να απαιτείται η έκδοση νέου πιστοποιητικού. 4)Για την έκδοση του πιο πάνω πιστοποιητικού και σε περίπτωση που δεν υπάρχουν επίσημα στοιχεία στην οικεία Δ/νση ή Γραφείο Εκπαίδευσης μπορούν να ληφθούν υπόψη και επίσημα στοιχεία τα οποία τυχόν έχει ο ενδιαφερόμενος δηλαδή πράξη πρόσληψης και αποχώρησης, έγγραφο ανάληψης υπηρεσίας βιβλιάριο ενσήμων του ΙΚΑ.  5)Σε περίπτωση που δεν προκύπτει από κάποιο επίσημο στοιχείο η ύπαρξη πράξης πρόσληψης ή αποχώρησης, η προϋπηρεσία αυτή δεν μπορεί να αναγνωριστεί. 6)Ένορκες καταθέσεις, βεβαιώσεις μαρτύρων και υπεύθυνες δηλώσεις σε καμιά περίπτωση δεν είναι δυνατό να ληφθούν υπόψη. Υπολογισμός χρόνου προϋπηρεσία Άρθρ.3.-1)Η παραπάνω προϋπηρεσία θα προσμετρείται από την ημερομηνία ανάληψης υπηρεσίας μέχρι την ημερομηνία λύσης με οποιοδήποτε τρόπο της εργασιακής σχέσης. 2)Εάν η ημερομηνία ανάληψης ή η ημερομηνία λήξης δεν προκύπτει από επίσημα στοιχεία μπορούν να ληφθούν υπόψη οι η(Μετά τη σελ. 162,08) Σελ. 162,09 Τεύχος ΙΑ-1-2 Σελ. 41 Εκπαιδευτικοί Λειτουργοί εν γένει 32.Β.β.102 μερομηνίες που αναγράφονται στα βιβλιάρια ενσήμων του ΙΚΑ, εφόσον η πρόσληψη καλύπτει το ίδιο σχολικό έτος που καλύπτει και η ασφάλιση του ΙΚΑ. Εάν δεν υπάρχει ασφαλιστική κάλυψη ή βιβλιάρια ενσήμων ΙΚΑ θα ληφθεί υπόψη η ημερομηνία της πράξης πρόσληψης. 3)Σε περίπτωση που η πρόσληψη είναι προγενέστερη από την ημερομηνία απόκτησης του απαιτούμενου πτυχίου για τον κλάδο στον οποίο προσλήφθηκε ο ενδιαφερόμενος, για την έναρξη της προϋπηρεσίας θα ληφθεί υπόψη η ημερομηνία λήψης πτυχίου. Εβδομαδιαίο ωράριο διδασκαλίας Άρθρ.4.-1)Σε περίπτωση παράλληλης υπηρεσίας σε περισσότερα από ένα ιδιωτικά σχολεία με μειωμένο ωράριο, εάν το ωράριο αυτό υπολογιζόμενο αθροιστικά είναι τουλάχιστον 18 ώρες την εβδομάδα, η υπηρεσία αυτή θεωρείται ότι έχει προσφερθεί με πλήρες ωράριο. 2)Σε περίπτωση που η παραπάνω προϋπηρεσία έχει προσφερθεί με εβδομαδιαίο ωράριο διδασκαλίας λιγότερο των 18 ωρών σε ένα ή περισσότερα σχολεία θα υπολογιστεί ο χρόνος προϋπηρεσίας κλασματικά σύμφωνα με τη διάταξη του άρθρ. 6 του Νόμ. 1824/88.  3)Με τον ίδιο τρόπο θα υπολογιστεί και η προϋπηρεσία των Διευθυντών σχολικών μονάδων και των Προϊσταμένων Τμημάτων καθώς και των εκπαιδευτικών στα εσπερινά σχολεία δηλ. κλασματικά σύμφωνα με την πιο πάνω διάταξη.  4)Το εβδομαδιαίο ωράριο διδασκαλίας είναι αυτό που αναγράφεται στην πράξη πρόσληψης ή στην απόφαση έγκρισης διαφορετικού ωραρίου. Εάν το ωράριο δεν αναγράφεται στην παραπάνω πράξη, είναι δυνατό αυτό να αποδεικνύεται από άλλα επίσημα στοιχεία των εκπαιδευτικών αρχών ή του Ι.Κ.Α. Σε αντίθετη περίπτωση δεν μπορεί να αναγνωριστεί η προϋπηρεσία αυτή.  Η αναγραφή στην πράξη πρόσληψης «πλήρες ωράριο» θεωρείται επαρκής. Έναρξη ισχύος Άρθρ.5-Η αναγνώριση της αναφερόμενης προϋπηρεσίας γίνεται από 1.7.88 ημερομηνία που ίσχυε ο Νόμ. 1810/88 και με πράξη του αρμόδιου οργάνου για τη χορήγηση μισθολογικών κλιμακίων και χρονοεπιδομάτων. Σελ. 162,10 Τεύχος ΙΑ-1-2 Σελ. 42 32.Β.β.102 Εκπαιδευτικοί Λειτουργοί εν γένει 